Nv endarf niemā wîſſen
Nv endarf niemā wîſſen·
ob ich in iemer gerne ſehe·
des wil ich mich fliſſen·
was darvmbe ob ich des vō zoꝛne iehe·
dc mir iemē ſi lieber iht·
ich laſſe in durh ir niden niht·
ſi v̾lieſent alle ir arbeit·
er kan mir niem̾ w̾dē leit·

Mir geſtůnt min gemvͤte·
nie ſo ho vō ſchulde·
ſit ich in rehter gvͤte·
hā alſo wol gedienet ir hulde·
ich fúrhte niht ir aller dꝛo·
ſit ſi wil dc ich ſi fro·
wā dv́ gv̊te iſt froͤidenrich·
des wil ich iemer frǒwen mich·

Dú nahtegal iſt geſweiget·
vn̄ ir hoher ſanc geneiget·
die ich wol hoꝛte ſingē·
doch tůt mir ſanfte gv̊t gedingen·
den ich vō einer frowē han·
ich wil ir niemer abe gegan·
vn̄ búte ir ſteten dieneſt min·
als wil ich iem̾ mere ſin·

Deutsche Philologie
Deutschland
12. Jahrhundert
Mittelhochdeutsch
Versdichtung
Codex Manesse